Børnetøjsbyttemarked og familievenlig reception | Billetter | København | Familie & Uddannelse | Billetto — Denmark
Børnetøjsbyttemarked og familievenlig reception
19 sep 2019 kl. 12:00 - 17 okt 2019 kl. 17:30
Den Grønne Friskole, Strandlodsvej 40, 2300 København
Børnetøjsbyttemarked
Få styr på efterårets garderobe når Sustain Daily inviterer til børnetøjsbyttemarked. Vi fokuserer på børnetøj i alderen 6-16 år, så det er børnene selv der bytter.
Konceptet er simpelt og baseret på tillid - I medbringer noget tøj i god stand, der ikke bliver brugt mere, og bytter det til noget andet.
På markedet vil du skulle indlevere dit aflagte tøj, og så vil vores frivillige sortere det og ligge det i de rigtige kasser. Vi har lavet et samarbejde med Frelsens Hær (Danmarks største indsamler af brugt tøj) som vil levere en stor mængde godt, brugt børnetøj inden markedets start. Skulle der være noget tøj, der ikke finder en ny ejer, vil det gå tilbage til Frelsens Hær.
Familievenlig reception
Kl 16.00 starter receptionen for Sustain Yearly Familie. Her vil der stadig være mulighed for at bytte, men der vil også være talks, kage og hygge.
D. 17. Oktober udkommer Sustain Yearly Familie nemlig. Det vil vi gerne fejre med dig OG hele din familie. Normalt er reception noget kedeligt noget, hvor voksne står i små grupper og drikker bobler. Det vil vi gerne gøre op med, og derfor laver vi en familievenlig reception.
Der vil selvfølgelig være bobler - til både små og store. Og så vil der være forskellige aktiviteter inspireret af magasinet. Og så vender vi måltiderne om, og spiser kage inden aftensmad, for der vil være et lækkert sammenskuds-kagebord. Du er derfor også velkommen til at medbringe din yndlingskage, der er bæredygtig og børnevenlig.
12.00 Dørene åbner og velkomst
12.20-15.45 Byttemarked og aktiviteter til alle aldre
16.00-17.30 Kagebord, byt og reception
16.00-16.15 Præsentation af Sustain Yearly Familie Magasinet
16.15-16.30 Børnevenlig Talk
Billet: Køb en billet så vi kan fornemme hvor mange der kommer.
En billet pr familie koster 30 kr
Du kan også vælge at købe Sustain Yearly Familie magasinet og hente det til selve eventet. Det gælder også som en billet for hele familien.
Eventet bliver holdt på Den Grønne Friskole der er en friskole hvor de bæredygtige værdier vægter højt. Her er bygget med bæredygtige materialer og vi kunne ikke forestille os en bedre ramme. Hvis du ønsker at se nærmere på skolen er det også en god mulighed.
Familiebillet DKK 30,00
Magasin - gælder også som familiebillet DKK 150,00